Əmir Əjubzodə

Əmir Əjubzodə (9 aprel 1953 sor, Zəvilə, Lankoni rəjon — 5 dekabr, 2009 sor, Zəvilə, Lankoni rəjonУШЕЛ ИЗ ЖИЗНИ АМИР АЙЮБЗОДАБЫБАМАМОН БО АМИРИ, БЫБАМАМОН БО ТОЛЫШИ!) — tolyšə ənyvyšt, miəllim, šair, nasir, žurnalist, tolyšə folklori gyrdə kardəkəs.

 Biografijə 
09 apreli 1953 sorədə bə dynjo omə Lankoni rəjoni, Zəvilə dijədə. Əcəj pyə bə rəhmət še kejnə Əmir 5 siinnədə be u kəj həmmə koon cy Əmiri moə Gamar-xanymi amonsə mandin. Gamar-xanym xyjzoni ogətejro šəvy-ruž tukədə byrz perosnijedəbe. Əve Əmir vejni de yštə nənə Əǧənisa jol bedəbe, əcəjku ve nəǧylon, əfsonon məsedəbe. 

1970-nə sorədə məktəbyš Mədo dijədə oryxnijə, pešo 1974 sorədə Bokuədə urusə zyvoni ijən ədəbijoti M.F. Axundovi institutyš oryxni. Instituti oryxnije bəpeštə əv yštə dijədə dərs doəše.

 Ofəjevonəti 
Čyvonə vaxtonu respublikə mətbuotədə yštə hikojon ijən šeiron cap kardejdəbe. Əmir yštə iminə šeiri "Bandon" cy Masalu "Caǧyryš" ružnomədə cap kardəšbe, kejnə hələ 9-nə sinifədə handejdəbe. Nəsr nyvyšte iminə kərə institutədə handə vaxtonədə bino kardyše. Əcəj gyləj hikojə "Kapitan" 1977 sorədə bə vərxyši myžorədə kešədə hilyš səj bənə "Sori ən cokə hikojə"Barət Gasymov. "Успехов тебе Амир" ("Ovand bybi Əmir"). - Talyšskij Vestnik (Талышский Вестник).  - № 4 (13) oktjabr-nojabr. - 2003. - Məskova. - S.4..

Yštə dijədə ko kardejədə əv urusə zyvoni ijən ədəbijoti miəllim be, u yštə təjlijə vaxtədə hežo de ofəjevonəti məšǧul bejdəbe. Pešonə vaxtonədə yštə əsəron se zyvonədə nyvyštejdəbe — bə urusi, tyrki ijən tolyši. Yštə hikojonədə, povestonədə ijən romanonədə əv sojə tolyšon barədə votejdəbe, cerə əvon yštə tolyšə xəlǧi rosbemoni roədə dastpocə kardejdəbin, əcəj zyvoni, mədənijəti roədə. Əcəj povest "Ǧysos" bə əcəj hikojon ijən poveston kitob dəǧandə byəbe, čyvonə tolyšonku votedəbe komon Dyminə Dynjo čangədə ištirok kardejdəbin. Həminə vaxtədə əv "Tolyšə xəbon" ružnomə redaktə kardejdəbe, končo əcəj žurnalistə istedodi vinde bejdəbe. Cy "Tolyši sədo" ružnomə iminə numrə redaktor be. Hežo "Tolyši sədo" ružnomədə de "Əmir" imzo yštə hikojon edaštejdəbe"Tolyši sədo" ružnomə, 1991 sor, səh 3.

1980-nə soronədə Əmir cy "Avesta" mədənijə čəmjəti soxtəkəsonədə be. Ym čəmjət iminə gylə be ki žygo gylonədə kom 1920-nə soron bəpeštə tolyšə mədənijəti umute u bərpo karde roədə ko kardəbe.

Azərbojčoni ənəšykyrəti səj bəpeštə, urusə zyvoni saaton məktəbonədə kyrt bin, Əmir yštə ko, pulyš gin karde. Məčbur be bo yštə xyjzoni si kardejro čurbəčurə vyronədə ko karde. Žygo ko karde nətičədə əcəj zəifə bədən nyzynəše durum harde ijən əv noxəš gyni ijən pešo hic bə səpo mande nyzynəše.

 Bibliografijə 

 Hikojon 

 Cilinə kaǧ
 Bəmynən čyz?
 Xusus

 Səvonon 

Tispir:Tolyšə šairon
Tispir:Tolyšə ənyvyšton